
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 183 

24 Σεπτεμβρίου 2009 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 136 

Τεχνικές προδιαγραφές μελετών πλωτών 
εν γένει μέσων 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 του ν. 3316/2005 «Ανάθεση 
και εκτέλεση συμβάσεων εκπόνησης μελετών και παρο¬ 
χής συναφών υπηρεσιών και άλλες διατάξεις» (Α' 42). 

2. Τις διατάξεις του άρθρου 90 του Κώδικα που κυ¬ 
ρώθηκε με το άρθρο πρώτο του π.δ. 63/2005 «Κωδι¬ 
κοποίηση της Νομοθεσίας για την Κυβέρνηση και τα 
κυβερνητικά όργανα» (Α' 98). 

3. Την απόφαση της Διοικούσας Επιτροπής του Τε¬ 
χνικού Επιμελητηρίου Ελλάδος, που ελήφθη κατά τη 
συνεδρίαση 24 της 23.6.2009 

4. Το π.δ. 4/2009 ( Α'2 ) «Διορισμός Υπουργών και 
Υφυπουργών» και την υπ’ αριθμ. Δ15/Α/Φ19/1189/21.1.2009 
κοινή υπουργική απόφαση του Πρωθυπουργού και του 
Υπουργού Ανάπτυξης περί ανάθεσης αρμοδιοτήτων 
στους Υφυπουργούς Ανάπτυξης, Γεώργιο Βλάχο και 
Ιωάννη Μπούγα ( ΦΕΚ 91 Β/26.1.2009 ). 

5. Το γεγονός ότι από τις διατάξεις του παρόντος 
δεν προκαλείται δαπάνη εις βάρος του κρατικού προ¬ 
ϋπολογισμού. 

6. Την υπ’ αριθμ. 161 Γνωμοδότηση του Συμβουλίου 
της Επικράτειας, ύστερα από πρόταση των Υπουργών 
Εθνικής Αμυνας, Περιβάλλοντος, Χωροταξίας και Δη¬ 
μοσίων Έργων, Εμπορικής Ναυτιλίας, Αιγαίου και Νη¬ 
σιωτικής Πολιτικής και του Υφυπουργού Ανάπτυξης, 
αποφασίζουμε: 

Αρθρο 1 

Σκοπός και Περιεχόμενο 

Οι προδιαγραφές μελετών που καθορίζονται με το 
παρόν, αφορούν στις κατ’ ελάχιστον απαιτούμενες προ¬ 
διαγραφές μελετών για την κατασκευή ή μετασκευή 
κάθε πλωτού μέσου και αποβλέπουν στην εκπόνηση των 
μελετών αυτών, σύμφωνα με τους ισχύοντες Κανονι¬ 
σμούς και τα διδάγματα της επιστήμης. Σε περιπτώσεις 
ειδικών πλωτών μέσων (π.χ. αμυντικό ή μη υλικό), ο κατά 
περίπτωση αναθέτων το έργο προσδιορίζει τις τυχόν 
επιπλέον απαιτούμενες προδιαγραφές. 


Ως Κανονισμοί νοούνται, κατά περίπτωση, η ισχύουσα 
εθνική νομοθεσία, οι εθνικοί ή οι διεθνείς Κανονισμοί, 
οι Κανονισμοί των αναγνωρισμένων οργανισμών και τα 
διεθνώς καθιερωμένα πρότυπα που έχουν εισαχθεί στο 
ελληνικό δίκαιο. 

Οι προδιαγραφές αυτές αφορούν ειδικότερα στις εξής 
κατηγορίες μελετών: 

1. Ναυπηγικές 

2. Μηχανολογικών Εγκαταστάσεων 

3. Ηλεκτρολογικών Εγκαταστάσεων 

4. Ενδιαιτήσεως και Εξοπλισμού 

5. Σωστικών Μέσων - Ναυτιλιακού Εξοπλισμού - Εν¬ 
δοεπικοινωνίας 

6. Πυροπροστασίας - Ασφαλείας Επιβαινόντων 

7. Περιβαλλοντικής Προστασίας 

8. Μονώσεων - Επιχρισμάτων 

9. Λοιπές Μελέτες. 

Αρθρο 2 

Ναυπηγικές Μελέτες 

1. Ναυπηγικές μελέτες, είναι εκείνες που προσδιο¬ 
ρίζουν τον τύπο του πλοίου, το μέγεθος, τη γεωμε¬ 
τρία, την αντοχή, την ευστάθεια, την ασφάλεια και την 
πρόωση του πλοίου και αναφέρονται στα ακόλουθα 
επιμέρους θέματα: 

1. Γενική Διάταξη 

2. Διατάξεις Λοιπών Χώρων και Εξοπλισμού 

3. Ναυπηγικές Γραμμές 

4. Πρόωση - Επιλογή Κυρίας Μηχανής 

5. Υδροστατικό Διάγραμμα 

6. Καμπύλες Εμβαδών Εγκαρσίων Τομών 

7. Καμπύλες Ευσταθείας 

8. Ογκομετρικούς Πίνακες και Χωρητικότητες Διαμε¬ 
ρισμάτων 

9. Δείκτη Εξαρτισμού 

10. Κλίμακα Νεκρού Βάρους 

11. Γραμμή Φορτώσεως 

12. Καταμέτρηση Χωρητικότητας 

13. Υπολογισμό Ορατότητας 

14. Αρχική Ευστάθεια 

15. Πείραμα Ευσταθείας 

16. Κατακλύσιμα Μήκη 

17. Στεγανή Υποδιαίρεση και Ευστάθεια Έναντι Βλάβης 

18. Διατάξεις Αντικατάκλυσης 

19. Στεγανές Θύρες 

20. Σχέδιο Ελέγχου Βλαβών 

21. Καθορισμό Αριθμού Επιβατών 

22. Φορτώσεις Φορτίου 

23. Στοιβασία και Ασφάλιση Φορτίου 

24. Διαμήκη Αντοχή 

25. Εγκάρσιά Αντοχή 

26. Μέση Τομή 

27. Διαμήκη Κατασκευή και Καταστρώματα 

28. Ανάπτυγμα Ελασμάτων Περιβλήματος 

29. Φρακτές 

30. Κατασκευή Πρωραίου Τμήματος 

31. Κατασκευή Πρυμναίου Τμήματος 

32. Υπερκατασκευή, Υπερστεγάσματα και Κυματο¬ 
θραύστες 

33. Πηδάλιο 

34. Έλικα 

35. Βάσεις Κυρίων Μηχανών, Βοηθητικών Μηχανημά¬ 
των, Οπλικών Συστημάτων 

36. Ανυψωτικά Μέσα και Λοιπά Μέσα Φορτοεκφόρ¬ 
τωσης 

37. Λοιπές Ειδικές Κατασκευές (ράμπα, καταπέλτης, 
νίΒΟΒ, κ.τ.λ. κατόπιν συμφωνίας) 

38. Κατασκευαστικές Λεπτομέρειες και Συγκολλήσεις 

39. Καθέλκυση 

Οι ως άνω μελέτες αφορούν, τόσο την κατασκευή του 
πλοίου, όσο και την μετασκευή υπάρχοντος πλοίου ή 
την τροποποίηση υπάρχουσας μελέτης. 

α) Στην περίπτωση νέου πλοίου, για την εκπόνηση της 
μελέτης εφαρμόζονται οι απαιτήσεις των Κανονισμών, 
αφού ληφθούν υπόψη οι απαιτήσεις του αναθέτοντος. 

β) Στην περίπτωση μετασκευής πλοίου, εφαρμόζονται 
οι απαιτήσεις των Κανονισμών, αφού ληφθούν υπόψη 
οι απαιτήσεις του αναθέτοντος και εξετάζονται όλα τα 
σχέδια του πλοίου. 

γ) Στην περίπτωση τροποποίησης μιας μελέτης, εφαρ¬ 
μόζονται οι απαιτήσεις των Κανονισμών, αφού ληφθούν 
υπόψη οι απαιτήσεις του αναθέτοντος, ενώ είναι απα¬ 
ραίτητη η λήψη υπόψη της προηγούμενης μελέτης με 
όλα τα σχέδια και τα στοιχεία που την απαρτίζουν και 
με βάση τα οποία συντάχθηκε. 

Στις ως άνω περιπτώσεις, όπου δεν υφίστανται τέτοιοι 
Κανονισμοί ή οι υφιστάμενοι δε ρυθμίζουν ορισμένα 
ζητήματα, ο αναθέτων τη μελέτη μπορεί να προβλέψει 
ως υποχρεωτικούς, άλλους διεθνείς Κανονισμούς, που 
δεν έχουν εισαχθεί στην ελληνική έννομη τάξη, υπό 
τον όρο ότι δεν αντίκεινται στους ισχύοντες κανόνες 
δικαίου. 

2. Κάθε ναυπηγική μελέτη, πρέπει να περιέχει τα δεδο¬ 
μένα, τα αποτελέσματα αυτής, τα διαγράμματα και τα 
σχέδια που απαιτούνται για την υλοποίησή της, καθώς 
και κάθε άλλο στοιχείο ή υπολογισμό που απαιτείται 
από την ισχύουσα νομοθεσία και τους Κανονισμούς, 
καθώς και τις τυχόν επιμέρους συμφωνίες μελετητή και 
του αναθέτοντος. Η παρουσίαση της μελέτης γίνεται 
σε τεύχος που περιέχει όλα τα παραπάνω κατάλληλα 
καταχωρημένα και συμφωνεί με τις απαιτήσεις του ανα¬ 
θέτοντος. Γενικότερα για την κατασκευή νέου πλοίου 


ή μετασκευή υπάρχοντος, το περιεχόμενο της μελέτης 
περιλαμβάνει: 

α) την ανάλυση και τον έλεγχο του προγράμματος 
εκπονήσεως των μελετών. 

β) τη συγκέντρωση των πληροφοριών και στοιχείων 
των απαιτουμένων δια την επιστημονική αντιμετώπιση 
του θέματος προς εξασφάλιση της λειτουργικότητας 
και της οικονομίας του έργου. 

γ) την επίλυση των λειτουργικών τεχνικών και ειδικών 
προβλημάτων των τιθεμένων από τους Κανονισμούς 
και τις απαιτήσεις του αναθέτοντος. Τη διατύπωση των 
αναγκαίων, για την πλήρη και έντεχνη εκτέλεση αυτού, 
τεχνικών πληροφοριών με μορφή σχεδίων, πινάκων, δι¬ 
αγραμμάτων ειδικών τεχνικών προδιαγραφών κλπ. 

δ) την πρόβλεψη της δαπάνης εκτέλεσης του έργου εν 
συνόλω και κατά τις απαιτούμενες επί μέρους εργασίες, 
εφ’ όσον ειδικά απαιτείται. 

ε) την ιεράρχηση των εργασιών και του χρονικού προ¬ 
γραμματισμού εκτέλεσης του έργου και τη σύνταξη 
του χρονικού προγραμματισμού, εφ’ όσον ειδικά απαι¬ 
τείται. 

3. Κατά την εκπόνηση των μελετών λαμβάνονται υπό¬ 
ψη και οι εκάστοτε ισχύοντες ειδικοί Κανονισμοί. 

Αρθρο 3 

Μηχανολογικές και Ηλεκτρολογικές Εγκαταστάσεις 

1. Οι μελέτες των Μηχανολογικών και Ηλεκτρολογικών 
εγκαταστάσεων είναι αυτοτελείς και ανεξάρτητες, είτε 
αναφέρονται σε ένα πλοίο, είτε αναφέρονται σε επί 
μέρους εγκαταστάσεις αυτού και εξετάζουν τα ακό¬ 
λουθα θέματα: 

1. Διάταξη Μηχανημάτων εντός και εκτός Μηχανο¬ 
στασίου 

2. Ενεργειακό Ισολογισμό 

3. Μηχανισμό Πηδαλιούχησης 

4. Αξονικό Σύστημα 

5. Στρεπτικές και Διαμήκεις Ταλαντώσεις Προωστη- 
ρίου Συστήματος 

6. Δίκτυο Καυσίμου και Λίπανσης 

7. Δίκτυο Ψύξεως Κυρίας Μηχανής και Βοηθητικών 
Μηχανημάτων 

8. Δίκτυο Θέρμανσης Φορτίου 

9. Δίκτυο Ατμού 

10. Δίκτυο Ερματισμού 

11. Δίκτυο Απαντλήσεως 

12. Δίκτυο Αερισμού Χώρων εκτός Ενδιαίτησης 

13. Δίκτυα Τροφοδοσίας 

14. Δίκτυο Αντλήσεως Φορτίου 

15. Δίκτυο Αποστράγγισης Δεξαμενών Φορτίου 

16. Δίκτυο Παροχής Αδρανούς Αερίου 

17. Δίκτυο Πλύσεως Δεξαμενών με Αργό Πετρέλαιο 

18. Δίκτυο Διαχείρισης Εκπομπών Αερίων 

19. Δίκτυα Αέρος 

20. Δίκτυο Ευδιαίων Καταστρωμάτων 

21. Εγκατάσταση Ψύξεως Φορτίου 

22. Μηχανισμό Καλυμμάτων Κυτών (Δίκτυα) μετά από 
ειδική συμφωνία 

23. Δίκτυο Υδραυλικών Τηλεχειρισμών (κατόπιν ειδικής 
συμφωνίας) 

24. Ανελκυστήρες Ατόμων και Φορτίου (κατόπιν ειδι¬ 
κής συμφωνίας) 

25. Δίκτυο Εξαγωγής Καυσαερίων 

26. Εξαεριστικά και Καταμετρητικά Δεξαμενών 

27. Ηλεκτρολογική Εγκατάσταση 

28. Ηλεκτρικό Ισολογισμό 

29. Αυτοματισμούς 

30. Φωτισμό 

31. Διάγραμμα Καλωδιώσεων Διανομής Ηλεκτρικής 
Ενέργειας 

32. Κύριο Πίνακα Διανομής Ισχύος 

33. Πίνακα Εκτάκτου Ανάγκης 

34. Υποπίνακες Ισχύος, Εκκινητών, Μετασχηματιστών 
και Φωτισμού 

35. Συσσωρευτές και Σύστημα Φόρτισής των 

36. Αντιδιαβρωτική Προστασία 

37. Αντιμαγνητική Προστασία 

38. Δίκτυο Ηλεκτρομαγνητικών Τηλεχειρισμών 

39. Αλεξικέραυνο 

Οι μελέτες αυτές παρέχουν τα αναγκαία τεχνικά στοι¬ 
χεία και οδηγίες για τον σκοπό της τεχνικοοικονομι- 
κής εκτέλεσης των εγκαταστάσεων αυτών επί πλοίου, 
αφορούν δε τόσο στην κατασκευή νέου πλοίου ή στη 
μετασκευή υπάρχοντος πλοίου, όσο και στην τροπο¬ 
ποίηση υπάρχουσας μελέτης. 

α) Στην περίπτωση νέου πλοίου, για την εκπόνηση 
των μελετών αυτών εφαρμόζονται οι ισχύοντες στην 
Ελλάδα Κανονισμοί και πρότυπα, αφού ληφθούν υπόψη 
οι απαιτήσεις του αναθέτοντος. 

β) Στην περίπτωση μετασκευής πλοίου, εφαρμόζονται 
οι απαιτήσεις των κανονισμών, αφού ληφθούν υπόψη 
οι απαιτήσεις του αναθέτοντος και εξετασθούν όλα τα 
σχέδια του πλοίου. 

γ) Στην περίπτωση τροποποίησης μιας μελέτης, εφαρ¬ 
μόζονται οι απαιτήσεις των Κανονισμών, αφού ληφθούν 
υπόψη οι απαιτήσεις του αναθέτοντος, ενώ είναι απα¬ 
ραίτητη η λήψη υπόψη της προηγούμενης μελέτης με 
όλα τα σχέδια και τα στοιχεία που την απαρτίζουν και 
με βάση τα οποία συντάχθηκε. 

Στις ως άνω περιπτώσεις, όπου δεν υφίστανται τέτοιοι 
Κανονισμοί ή οι υφιστάμενοι δε ρυθμίζουν ορισμένα 
ζητήματα, ο αναθέτων τη μελέτη μπορεί να προβλέψει 
ως υποχρεωτικούς, άλλους διεθνείς Κανονισμούς, που 
δεν έχουν εισαχθεί στην ελληνική έννομη τάξη, υπό 
τον όρο ότι δεν αντίκεινται στους ισχύοντες κανόνες 
δικαίου. 

2. Κάθε μηχανολογική και ηλεκτρολογική μελέτη, πρέ¬ 
πει να περιέχει τα δεδομένα, τα αποτελέσματα αυτής, 
τα διαγράμματα και τα σχέδια που απαιτούνται για την 
υλοποίησή της καθώς και κάθε άλλο στοιχείο ή υπολο¬ 
γισμό που απαιτείται από την ισχύουσα νομοθεσία και 
τους Κανονισμούς, καθώς και τις επιμέρους συμφωνίες 
του μελετητή και του αναθέτοντος. Η παρουσίαση της 
μελέτης γίνεται σε τεύχος που περιέχει όλα τα παρα¬ 
πάνω, κατάλληλα καταχωρημένα και συμφωνεί με τις 
απαιτήσεις του αναθέτοντος. 

Γενικότερα για την κατασκευή νέου πλοίου ή μετα¬ 
σκευή υπάρχοντος, το περιεχόμενο της μελέτης περι¬ 
λαμβάνει: 

α) την ανάλυση και τον έλεγχο του προγράμματος 
εκπονήσεως των μελετών. 

β) τη συγκέντρωση των πληροφοριών και στοιχείων 
των απαιτουμένων δια την επιστημονική αντιμετώπιση 
του θέματος προς εξασφάλιση της λειτουργικότητας 
και της οικονομίας του έργου. 

γ) την επίλυση των λειτουργικών τεχνικών και ειδικών 
προβλημάτων των τιθεμένων υπό των Κανονισμών και 
των απαιτήσεων του αναθέτοντος. Τη διατύπωση των 


αναγκαίων, για την πλήρη και έντεχνη εκτέλεση αυτού, 
τεχνικών πληροφοριών υπό μορφή σχεδίων, πινάκων, 
διαγραμμάτων ειδικών τεχνικών προδιαγραφών κλπ. 

δ) την πρόβλεψη της δαπάνης εκτέλεσης του έργου εν 
συνόλω και κατά τις απαιτούμενες επί μέρους εργασίες, 
εφ’ όσον ειδικά απαιτείται. 

ε) την ιεράρχηση των εργασιών και τη σύνταξη προ¬ 
γραμματισμού εκτέλεσης του έργου, εφ’ όσον ειδικά 
απαιτείται. 

3. Κατά την εκπόνηση των μελετών λαμβάνονται υπό¬ 
ψη και οι εκάστοτε ισχύοντες ειδικοί Κανονισμοί. 

Αρθρο 4 

Μελέτες ενδιαίτησης και εξοπλισμού 

1. Οι μελέτες αυτές προσδιορίζουν τους χώρους εν¬ 
διαίτησης και την εν γένει διακόσμηση του πλοίου, 
δηλαδή τους θαλαμίσκους ενδιαίτησης επιβατών και 
πληρώματος, κοινοχρήστους και βοηθητικούς χώρους, 
καθώς επίσης όλα όσα αφορούν στις εγκαταστάσεις 
που εξυπηρετούν τους χώρους αυτούς με όλα τα δίκτυα, 
ηλεκτρικά, κλιματιστικά, μηχανολογικά και υγιεινής και 
αναφέρονται στα ακόλουθα: 

1. Διακόσμηση Εσωτερικών Χώρων (κατόπιν ειδικής 
συμφωνίας) 

2. Αερισμός Χώρων Ενδιαίτησης 

3. Κλιματισμός 

4. Δίκτυο Υγιεινής 

5. Δίκτυο Ποσίμου Ύδατος 

6. Μαγειρείο 

7. Ψυγεία Πλοίου 

8. Δίκτυο Αποχέτευσης 

9. Κλίμακες και Κλιμακοστάσια 

Οι ως άνω μελέτες αφορούν, τόσον στην κατασκευή 
νέου πλοίου ή σε οιαδήποτε μετασκευή υπάρχοντος 
πλοίου, όσο και στην τροποποίηση υπάρχουσας με¬ 
λέτης. 

α) Στην περίπτωση νέου πλοίου, για την εκπόνηση 
των μελετών αυτών εφαρμόζονται οι ισχύοντες στην 
Ελλάδα Κανονισμοί, αφού ληφθούν υπόψη οι απαιτήσεις 
του αναθέτοντος. 

β) Στην περίπτωση μετασκευής πλοίου, εφαρμόζο¬ 
νται οι απαιτήσεις των ισχυόντων Κανονισμών, αφού 
ληφθούν υπόψη οι απαιτήσεις του αναθέτοντος, ενώ 
είναι απαραίτητη η λήψη υπόψη της υπάρχουσας προ¬ 
ηγούμενης σχετικής μελέτης με όλα τα σχέδια και στοι¬ 
χεία που την απαρτίζουν και με βάση τα οποία έγινε 
η σύνταξή της. 

2. Κάθε μελέτη ενδιαίτησης και εξοπλισμού, πρέπει 
να περιέχει τα δεδομένα, τα αποτελέσματα αυτής, τα 
διαγράμματα και τα σχέδια που απαιτούνται για την 
υλοποίησή της καθώς και κάθε άλλο στοιχείο ή υπολο¬ 
γισμό που απαιτείται από την ισχύουσα νομοθεσία και 
τους Κανονισμούς, καθώς και τις επιμέρους συμφωνίες 
του μελετητή και του αναθέτοντος. Η παρουσίαση της 
μελέτης γίνεται σε τεύχος που περιέχει όλα τα παρα¬ 
πάνω κατάλληλα καταχωρημένα και συμφωνεί με τις 
απαιτήσεις του αναθέτοντος. 

Γενικότερα για την κατασκευή νέου πλοίου ή μετα¬ 
σκευή υπάρχοντος, το περιεχόμενο της μελέτης περι¬ 
λαμβάνει: 

α) την ανάλυση και τον έλεγχο του προγράμματος 
των μελετών. 

β) τη συγκέντρωση των πληροφοριών και στοιχείων 
των απαιτουμένων για την επιστημονική αντιμετώπιση 
του θέματος προς εξασφάλιση της λειτουργικότητας 
και της οικονομίας του έργου. 

γ) την επίλυση των λειτουργικών τεχνικών και ειδικών 
προβλημάτων των τιθεμένων υπό των Κανονισμών και 
των απαιτήσεων του αναθέτοντος. Τη διατύπωση των 
αναγκαίων, για την πλήρη και έντεχνη εκτέλεση αυτού, 
τεχνικών πληροφοριών υπό μορφή σχεδίων, πινάκων, 
διαγραμμάτων ειδικών τεχνικών προδιαγραφών κλπ. 

δ) την πρόβλεψη της δαπάνης εκτέλεσης του έργου εν 
συνόλω και κατά τις απαιτούμενες επί μέρους εργασίες, 
εφ’ όσον ειδικά απαιτείται. 

ε) την ιεράρχηση των εργασιών και τη σύνταξη χρο¬ 
νικού προγραμματισμού εκτέλεσης του έργου, εφ’ όσον 
ειδικά απαιτείται. 

3. Κατά την εκπόνηση των μελετών λαμβάνονται υπό¬ 
ψη και οι εκάστοτε ισχύοντες ειδικοί Κανονισμοί 

Άρθρο 5 

Σωστικά Μέσα - Ναυτιλιακός Εξοπλισμός - 
Επικοινωνία 

1. Οι μελέτες αυτές προσδιορίζουν το ναυπηγικό, 
ναυτιλιακό και τηλεπικοινωνιακό/ενδοεπικοινωνιακό 
εξοπλισμό του πλοίου, που επιβάλλεται από τους Κα¬ 
νονισμούς και τις απαιτήσεις του αναθέτοντος, και είναι 
οι ακόλουθες: 

1. Σωστικών Μέσων 

2. Εξοπλισμού και Μηχανημάτων Καταστρώματος 

3. Ναυτιλιακού Εξοπλισμού και Φανών Ναυσιπλοΐας 

4. Εξοπλισμού Ρυμούλκησης Ανάγκης 

5. Συστημάτων Επικοινωνίας - Τηλεοράσεως, Αναγ¬ 
γελιών - Συναγερμών 

6. Ελικοδρομίου 

7. Σχέδιο εκτάκτου ανάγκης 

Οι ως άνω μελέτες αφορούν, τόσο στην κατασκευή 
νέου ή σε μετασκευή υπάρχοντος πλοίου, όσο και στην 
τροποποίηση υπάρχουσας μελέτης. 

α) Στην περίπτωση νέου πλοίου, εφαρμόζονται οι ισχύ- 
οντες για τις μελέτες αυτές Κανονισμοί, αφού ληφθούν 
υπόψη οι απαιτήσεις του αναθέτοντος σε συνδυασμό 
με την εξέλιξη της τεχνολογίας. 

β) Στην περίπτωση μετασκευής πλοίου, εφαρμόζονται 
οι ισχύοντες Κανονισμοί, αφού ληφθούν οι απαιτήσεις 
του αναθέτοντος, ενώ είναι απαραίτητη η ύπαρξη όλων 
των σχετικών σχεδίων του υπάρχοντος πλοίου. 

γ) Στην περίπτωση τροποποίησης μελέτης πλοίου, 
εφαρμόζονται οι απαιτήσεις των Κανονισμών, αφού λη¬ 
φθούν υπόψη οι απαιτήσεις του αναθέτοντος, ενώ είναι 
απαραίτητη η λήψη υπόψη της υπάρχουσας προηγούμε¬ 
νης μελέτης με όλα τα σχέδια και τα στοιχεία που την 
απαρτίζουν και με βάση τα οποία έγινε η σύνταξή της. 

2. Κάθε μελέτη περί των σωστικών μέσων, ναυτιλιακού 
εξοπλισμού και τηλεπικοινωνίας/ενδοεπικοινωνίας πρέ¬ 
πει να περιέχει τα δεδομένα, τα αποτελέσματα αυτής, 
τα διαγράμματα και τα σχέδια που απαιτούνται για την 
υλοποίησή της, καθώς και κάθε άλλο στοιχείο ή υπολο¬ 
γισμό που απαιτείται από την ισχύουσα νομοθεσία και 
τους Κανονισμούς, καθώς και τις επιμέρους συμφωνίες 
μελετητή και αναθέτοντος. 


Η παρουσίαση της μελέτης γίνεται σε τεύχος που 
περιέχει όλα τα παραπάνω κατάλληλα καταχωρημένα 
και συμφωνεί με τις απαιτήσεις της αναθέτοντος. 

Γενικότερα για την κατασκευή νέου πλοίου ή μετα¬ 
σκευή υπάρχοντος, το περιεχόμενο της μελέτης περι¬ 
λαμβάνει: 

α) την ανάλυση και τον έλεγχο του προγράμματος 
των μελετών. 

β) τη συγκέντρωση των πληροφοριών και στοιχείων 
των απαιτουμένων για την επιστημονική αντιμετώπιση 
του θέματος προς εξασφάλιση της λειτουργικότητας 
και της οικονομίας του έργου. 

γ) την επίλυση των λειτουργικών τεχνικών και ειδικών 
προβλημάτων των τιθεμένων υπό των Κανονισμών και 
των απαιτήσεων του αναθέτοντος, τη διατύπωση των 
αναγκαίων, για την πλήρη και έντεχνη εκτέλεση αυτού, 
τεχνικών πληροφοριών υπό μορφή σχεδίων, πινάκων, 
διαγραμμάτων, ειδικών τεχνικών προδιαγραφών κλπ. 

δ) την ιεράρχηση των εργασιών και τη σύνταξη χρονι¬ 
κού προγραμματισμού εκτελέσεως του έργου, εφ’ όσον 
ειδικά απαιτείται. 

3. Κατά την εκπόνηση των μελετών λαμβάνονται υπό¬ 
ψη και οι εκάστοτε ισχύοντες ειδικοί Κανονισμοί. 

Άρθρο 6 

Μελέτες Πυροπροστασίας - 
Ασφάλειας επιβαινόντων 

1. Οι μελέτες αυτές προσδιορίζουν την ενεργητική και 
παθητική πυροπροστασία και τον τρόπο διαφυγής και 
εγκατάλειψης του πλοίου από τους επιβαίνοντες σε 
περίπτωση ανάγκης και αναφέρονται στα ακόλουθα: 

1. Παθητική Πυροπροστασία 

2. Δίκτυο Πυρκαϊάς 

3. Δίκτυα Καταιωνισμού (δρπηΜβι·, ΟΓοηοΙιβΓ κτλ.) 

4. Σύστημα Πυρανίχνευσης 

5. Σύστημα Αναγγελίας Πυρκαϊάς 

6. Πυροστεγείς Θύρες (Τηλεχειρισμός) 

7. Οδούς Διαφυγής και Εγκατάλειψης Πλοίου 

8. Σχέδιο Ελέγχου Πυρκαγιάς (Ειγθ ΟοπΙγοΙ ΡΙαπ) 

9. Δίκτυο Αδρανούς Αερίου Κυτών 

10. Δίκτυα Κατάσβεσης Πυρκαϊάς με Αέριο, Αφρό ή 
Νερό 

11. Σύστημα Χαμηλού Φωτισμού Ανάγκης 

Οι ως άνω μελέτες αφορούν στην κατασκευή νέου 
πλοίου, τη μετασκευή υπάρχοντος πλοίου, καθώς και 
στην τροποποίηση υπάρχουσας μελέτης πλοίου. 

α) Στην περίπτωση νέου πλοίου, εφαρμόζονται οι ισχύ- 
οντες Κανονισμοί. 

β) Στην περίπτωση μετασκευής πλοίου, εφαρμόζονται 
οι ισχύοντες Κανονισμοί, απαιτείται δε η ύπαρξη όλων 
των σχεδίων του υπάρχοντος πλοίου. 

γ) Στην περίπτωση τροποποίησης μελέτης πλοίου, 
εφαρμόζονται οι ισχύοντες Κανονισμοί και χρειάζεται 
η υπάρχουσα προηγούμενη σχετική μελέτη με όλα τα 
σχέδια που την απαρτίζουν και είναι απαραίτητα. 

2. Κάθε μελέτη για την πυροπροστασία και την ασφά¬ 
λεια των επιβαινόντων πρέπει να περιέχει τα δεδομένα, 
τα αποτελέσματα αυτής, τα διαγράμματα και τα σχέδια 
που απαιτούνται για την υλοποίησή της καθώς και κάθε 
άλλο στοιχείο ή υπολογισμό που απαιτείται από την 
ισχύουσα νομοθεσία και τους Κανονισμούς που έχουν 
συμφωνηθεί. 

Η παρουσίαση της μελέτης γίνεται σε τεύχος που 
περιέχει όλα τα παραπάνω κατάλληλα καταχωρημένα 
και συμφωνεί με τις απαιτήσεις του αναθέτοντος. 

Γενικότερα για την κατασκευή νέου πλοίου ή μετα- 
σκευή υπάρχοντος το περιεχόμενο της μελέτης περι¬ 
λαμβάνει: 

α) την ανάλυση και τον έλεγχο του προγράμματος 
των μελετών. 

β) τη συγκέντρωση των πληροφοριών και στοιχείων 
των απαιτουμένων για την επιστημονική αντιμετώπιση 
του θέματος προς εξασφάλιση της λειτουργικότητας 
και της οικονομίας του έργου. 

γ) την επίλυση των λειτουργικών τεχνικών και ειδικών 
προβλημάτων των τιθεμένων υπό των κανονισμών, τη 
διατύπωση των αναγκαίων, για την πλήρη και έντε¬ 
χνη εκτέλεση αυτού, τεχνικών πληροφοριών υπό μορ¬ 
φή σχεδίων, πινάκων, διαγραμμάτων, ειδικών τεχνικών 
προδιαγραφών κλπ. 

δ) την πρόβλεψη της δαπάνης εκτέλεσης του έργου εν 
συνόλω και κατά τις απαιτούμενες επί μέρους εργασίες, 
εφ’ όσον ειδικά απαιτείται. 

ε) την ιεράρχηση των εργασιών και τη σύνταξη χρο¬ 
νικού προγραμματισμού εκτέλεσης του έργου, εφ’ όσον 
ειδικά απαιτείται. 

3. Κατά την εκπόνηση των μελετών λαμβάνονται υπό¬ 
ψη και οι εκάστοτε ισχύοντες ειδικοί Κανονισμοί. 

Άρθρο 7 

Μελέτες Προστασίας Περιβάλλοντος 

1. Οι μελέτες αυτές προσδιορίζουν την επίδραση του 
πλωτού εν γένει μέσου στο περιβάλλον σύμφωνα με 
τους ισχύοντες Κανονισμούς προστασίας αυτού, και 
αναφέρονται στα θέματα: 

1. Δίκτυο Συγκέντρωσης Λυμάτων 

2. Δεξαμενή (ές) πετρελαιοειδών μιγμάτων και δε¬ 
ξαμενή (ές) βαρέων καταλοίπων πετρελαίου χώρων 
μηχανοστασίου. 

3. Εγχειρίδιο λειτουργίας και εξοπλισμού αργού πετρε¬ 
λαίου για πλύση δεξαμενών φορτίου (ΘΟ\Λ/ ΜΑΝΙΙΑΙ) 

4. Εγχειρίδιο Λειτουργίας Συστήματος Παρακολού¬ 
θησης και ελέγχου της απόρριψης πετρελαίου (ΟϋΜΕ 
ΜΑΝΙΙΑΙ.). 

5. Σχέδιο Έκτακτης Ανάγκης Αντιμετώπισης Περιστατι¬ 
κού Ρύπανσης από Πετρέλαιο/Υγρές Επιβλαβείς Ουσίες 
(30ΡΕΡ/3ΜΡΕΡ). 

6. Εγχειρίδιο Αντιμετώπισης Περιστατικών Ρύπανσης 
από Πετρέλαιο στις Ακτές των Η.Π.Α. 

7. Εγχειρίδιο Λειτουργίας και Διαδικασιών για Δεξα¬ 
μενόπλοια μεταφοράς υγρών επιβλαβών ουσιών 

8. Σύστημα Επεξεργασίας Λυμάτων 

9. Δεξαμενή Συγκέντρωσης Λυμάτων 

10. Εγχειρίδιο Διαχείρισης Απορριμμάτων 

11. Διαχείριση Εκπομπής Αερίων Η.Π.Α., 

Οι ως άνω μελέτες αφορούν τόσο στην κατασκευή 
νέου ή στη μετασκευή υπάρχοντος πλοίου όσο και στην 
τροποποίηση μιας μελέτης. 

α) Στην περίπτωση κατασκευής νέου πλοίου, εφαρ¬ 
μόζονται οι ισχύοντες Κανονισμοί. 

β) Στην περίπτωση μετασκευής υπάρχοντος πλοίου, 
εφαρμόζονται επίσης οι ισχύοντες Κανονισμοί, απαιτεί¬ 
ται όμως και η παράδοση στο μελετητή των σχετικών 
σχεδίων του μετασκευαζόμενου πλοίου. 


γ) Στην περίπτωση τροποποίησης μιας μελέτης, εφαρ¬ 
μόζονται οι ισχύοντες Κανονισμοί και πρέπει να λαμβά- 
νεται υπόψη η προϋπάρχουσα μελέτη. 

2. Κάθε μελέτη προστασίας περιβάλλοντος, πρέπει 
να περιέχει τα δεδομένα, τα αποτελέσματα αυτής, τα 
διαγράμματα και τα σχέδια που απαιτούνται για την 
υλοποίησή της, καθώς και κάθε άλλο στοιχείο ή υπο¬ 
λογισμό που επιβάλλεται από την ισχύουσα νομοθεσία 
και τους Κανονισμούς που έχουν συμφωνηθεί. Η παρου¬ 
σίαση της μελέτης γίνεται σε τεύχος που περιέχει όλα 
τα παραπάνω κατάλληλα καταχωρημένα και συμφωνεί 
με τις απαιτήσεις του αναθέτοντος. 

Γενικότερα για την κατασκευή νέου πλοίου ή μετα¬ 
σκευή υπάρχοντος, το περιεχόμενο της μελέτης περι¬ 
λαμβάνει: 

α) την ανάλυση και τον έλεγχο του προγράμματος 
των μελετών. 

β) τη συγκέντρωση των πληροφοριών και στοιχείων 
των απαιτουμένων δια την επιστημονική αντιμετώπιση 
του θέματος προς εξασφάλιση της λειτουργικότητας 
και της οικονομίας του έργου. 

γ) την επίλυση των λειτουργιών τεχνικών και ειδικών 
προβλημάτων των τιθεμένων υπό των κανονισμών, την 
διατύπωση των αναγκαίων, για την πλήρη και έντεχνη 
εκτέλεση αυτού, τεχνικών πληροφοριών υπό μορφήν 
σχεδίων πινάκων, διαγραμμάτων, ειδικών τεχνικών προ¬ 
διαγραφών κλπ. 

δ) την πρόβλεψη της δαπάνης εκτελέσεως του έργου 
εν συνόλω και κατά τις απαιτούμενες επί μέρους εργα¬ 
σίες, εφ’ όσον ειδικά απαιτείται. 

ε) την ιεράρχηση των εργασιών και την σύνταξη χρονι¬ 
κού προγραμματισμού εκτελέσεως του έργου, εφ’ όσον 
ειδικά απαιτείται. 

3. Κατά την εκπόνηση των μελετών λαμβάνονται υπό¬ 
ψη και οι εκάστοτε ισχύοντες ειδικοί Κανονισμοί. 

Αρθρο 8 

Μελέτες Μονώσεων - Επιχρίσματα 

1. Οι μελέτες αυτές προσδιορίζουν τις ανάγκες της 
παθητικής προστασίας των χώρων του πλοίου, όσον 
αφορά το θόρυβο, στη θερμοκρασία (φυσική και τεχνι¬ 
κή) και στη διάβρωση, αναφέρονται δε στα ακόλουθα 
θέματα: 

1. Ηχομονώσεις 

2. Θερμομονώσεις 

3. Προστατευτικά Επιχρίσματα 

Οι μελέτες αυτές αφορούν στην κατασκευή νέου πλοί¬ 
ου, στη μετασκευή υπάρχοντος πλοίου, καθώς και στην 
τροποποίηση υπάρχουσας μελέτης. 

α) Στην περίπτωση νέου πλοίου εφαρμόζονται οι απαι¬ 
τήσεις των Κανονισμών, οι απαιτήσεις του αναθέτοντος, 
πέραν δε αυτών η εξέλιξη της τεχνολογίας. 

β) Στην περίπτωση μετασκευής πλοίου, εφαρμόζονται 
οι Κανονισμοί, οι απαιτήσεις του αναθέτοντος και χρει¬ 
άζονται όλα τα σχέδια του υπάρχοντος πλοίου. 

γ) Στην περίπτωση τροποποίησης υπάρχουσας με¬ 
λέτης, εφαρμόζονται οι κανονισμοί, οι απαιτήσεις του 
πλοιοκτήτη και χρειάζεται η υπάρχουσα προηγούμενη 
σχετική μελέτη με όλα τα σχέδια που την απαρτίζουν. 

2. Κάθε μελέτη περί των μονώσεων και επιχρισμάτων 
του πλοίου πρέπει να περιέχει τα δεδομένα, τα απο¬ 
τελέσματα αυτής, τα διαγράμματα και τα σχέδια που 
απαιτούνται για την υλοποίησή της καθώς και κάθε 

άλλο στοιχείο ή υπολογισμό που απαιτείται από την 
ισχύουσα νομοθεσία και τους Κανονισμούς που έχουν 
συμφωνηθεί. 

Η παρουσίαση της μελέτης γίνεται σε τεύχος που 
περιέχει όλα τα παραπάνω, κατάλληλα καταχωρημέ- 
να και θα πρέπει να τηρεί τις απαιτήσεις του αναθέ- 
τοντος. Γενικότερα για την κατασκευή νέου πλοίου ή 
μετασκευή υπάρχοντος, το περιεχόμενο της μελέτης 
περιλαμβάνει: 

α) την ανάλυση και τον έλεγχο του προγράμματος 
των μελετών. 

β) τη συγκέντρωση των πληροφοριών και στοιχείων 
των απαιτουμένων για την επιστημονική αντιμετώπιση 
του θέματος προς εξασφάλιση της λειτουργικότητας 
και της οικονομίας του έργου. 

γ) την επίλυση των λειτουργικών τεχνικών και ειδικών 
προβλημάτων των τιθεμένων υπό των Κανονισμών και 
των απαιτήσεων του αναθέτοντος, την διατύπωση των 
αναγκαίων, για την πλήρη και έντεχνη εκτέλεση αυτού, 
τεχνικών πληροφοριών υπό μορφή σχεδίων πινάκων, 
διαγραμμάτων ειδικών τεχνικών προδιαγραφών κλπ. 

δ) την πρόβλεψη της δαπάνης εκτελέσεως του έργου 
εν συνόλω και κατά τις απαιτούμενες επί μέρους εργα¬ 
σίας, εφ’ όσον ειδικά απαιτείται. 

ε) την ιεράρχηση των εργασιών και τη σύνταξη χρονι¬ 
κού προγραμματισμού εκτελέσεως του έργου εφ’ όσον 
ειδικά απαιτείται. 

3. Κατά την εκπόνηση των μελετών λαμβάνονται υπό¬ 
ψη και οι εκάστοτε ισχύοντες ειδικοί Κανονισμοί 

Άρθρο 9 

Πραγματοποίηση Δοκιμών 

1. Οι μελέτες αυτές αφορούν τόσο στον προγραμ¬ 
ματισμό όσον και τον απαιτούμενο έλεγχο και την 
λειτουργία ενός εκάστου των μηχανημάτων, των συ¬ 
στημάτων και συσκευών του πλοίου, σύμφωνα με τις 
προδιαγραφές του κατασκευαστή, είτε στο εργοστάσιο, 
είτε εν όρμω, είτε εν πλώ. Επίσης αφορούν και στον 
προγραμματισμό των δοκιμών λειτουργίας του πλοίου 
ως σύνολο εν όρμω και εν πλώ, είναι δε οι εξής: 

1. Δοκιμές μηχανημάτων στο εργοστάσιο κατασκευ¬ 

ής 

2. Δοκιμές εν όρμω 

3. Δοκιμές εν πλώ 

Οι ως άνω εργασίες αφορούν, τόσο στην κατασκευή 
νέου πλοίου, όσο και στην μετασκευή υπάρχοντος πλοί¬ 
ου ή στην τροποποίηση υπάρχουσας μελέτης πλοίου. 

α) Στην περίπτωση νέου πλοίου, εφαρμόζονται οι 
απαιτήσεις των Κανονισμών και οι προδιαγραφές ναυ¬ 
πήγησης. 

β) Στην περίπτωση μετασκευής πλοίου, εφαρμόζονται 
οι απαιτήσεις των Κανονισμών και χρειάζονται όλα τα 
σχετικά σχέδια του υπάρχοντος πλοίου. 

2. Κάθε μελέτη περί των δοκιμών του πλοίου, πρέ¬ 
πει να περιέχει τα δεδομένα, τα αποτελέσματα αυτής, 
τα διαγράμματα και τα σχέδια που απαιτούνται για 
την υλοποίησή της καθώς και κάθε άλλο στοιχείο ή 
υπολογισμό που προβλέπεται από την ισχύουσα νομο¬ 
θεσία, τους Κανονισμούς και τις επιμέρους συμφωνίες 
μελετητή και αναθέτοντος. Η παρουσίαση της μελέτης 
γίνεται σε τεύχος που περιέχει όλα τα παραπάνω κα¬ 
τάλληλα καταχωρημένα και συμφωνεί με τις απαιτήσεις 
του αναθέτοντος. 


Γενικότερα για την κατασκευή νέου πλοίου ή μετα¬ 
σκευή υπάρχοντος, το περιεχόμενο της μελέτης περι¬ 
λαμβάνει: 

α) την ανάλυση και τον έλεγχο του προγράμματος 
δοκιμών. 

β) τη συγκέντρωση των πληροφοριών και στοιχείων 
των απαιτουμένων για την επιστημονική αντιμετώπιση 
του θέματος. 

γ) την επίλυση των λειτουργικών τεχνικών και ειδι¬ 
κών προβλημάτων των τιθεμένων υπό των δοκιμών, την 
διατύπωση των αποτελεσμάτων υπό μορφή σχεδίων, 
πινάκων, διαγραμμάτων, ειδικών τεχνικών προδιαγρα¬ 
φών κλπ. 

δ) την πρόβλεψη της δαπάνης εκτέλεσης των δοκι¬ 
μών εν συνόλω και κατά τις απαιτούμενες επί μέρους 
εργασίες, εφ’ όσον ειδικά απαιτείται. 

ε) την ιεράρχηση των εργασιών και την σύνταξη χρο¬ 
νικού προγραμματισμού εκτέλεσης των δοκιμών, εφ’ 
όσον ειδικά απαιτείται. 

3. Κατά την εκπόνηση των δοκιμών λαμβάνονται υπό¬ 
ψη και οι εκάστοτε ισχύοντες ειδικοί Κανονισμοί. 

Άρθρο 10 

Επιθεωρήσεις πλωτών μέσων 

1. Το αντικείμενο αυτό περιλαμβάνει τις ακόλουθες 
εργασίες: 

1. Επιθεωρήσεις 

2. Εκτιμήσεις αξίας πλωτού μέσου 

3. Επιμετρήσεις 

4. Πραγματογνωμοσύνες 

5. Διαιτησίες 

2. Ειδικότερα αυτές οι εργασίες ορίζονται ως ακο¬ 
λούθως: 

1. Επιθεωρήσεις: Είναι οι εργασίες που αφορούν στον 
έλεγχο της καταστάσεως στην οποία ευρίσκεται ένα 
συγκεκριμένο πλωτό μέσον. 

2. Εκτιμήσεις αξίας: Είναι οι εργασίες δια των οποίων 
γίνεται η αποτίμηση της αγοραίας αξίας ενός πλωτού 
μέσου τεκμηριωμένων δια των παραδεδεγμένων με¬ 
θόδων. 

3. Επιμετρήσεις: Είναι οι εργασίες με τις οποίες κα¬ 
ταμετρούνται και υπολογίζονται οι χρησιμοποιηθείσες 
ποσότητες υλικών καθώς και η καταγραφή των σχετι¬ 
κών εργασιών που έχουν πραγματοποιηθεί 

4. Πραγματογνωμοσύνες: Είναι οι εργασίες δια των 
οποίων καταγράφεται τεκμηριωμένα η διαπίστωση της 
πραγματικής καταστάσεως ενός πλωτού μέσου είτε η 
διακρίβωση των αιτιών ενός συμβάντος. 

5. Διαιτησίες: Είναι οι εργασίες δια των οποίων επιτυγ¬ 
χάνεται η επίλυση τεχνικοοικονομικής διαφοράς μεταξύ 
των συμβαλλομένων. 

Κάθε ως άνω εργασία πρέπει να περιέχει τα δεδομέ¬ 
να και τα αποτελέσματα υπό μορφήν εκθέσεως, μετά 
πινάκων, διαγραμμάτων και υπολογισμών, όταν απαι¬ 
τούνται. 

Άρθρο 11 

Επίβλεψη εκπόνησης μελετών, ναυπηγήσεως, 
μετασκευής ή επίβλεψης πλοίου και εργασία 
Τεχνικού Ασφαλείας 

1. Επίβλεψη εκπόνησης των μελετών πλοίου: είναι η 
παρακολούθηση κατά το στάδιο της εκπόνησης των 
μελετών και σχεδίων ναυπήγησης, μετασκευής ή επι¬ 
σκευής πλοίου, της εφαρμογής των προδιαγραφών και 
Κανονισμών γενικότερα, κατ’ εντολή του αναθέτοντος 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


6497 


το έργο με σκοπό την αποδοχή των μελετών και σχεδί¬ 
ων για την εκτέλεση του έργου (οοηευΙΙαηογ αηά ρΐαηε 
αρρωναΙ). 

2. Επίβλεψη εκτέλεσης των εργασιών κατασκευής, 
μετασκευής ή επισκευής πλοίου: είναι η παρακολούθηση 
και ο έλεγχος της εφαρμογής των εγκεκριμένων μελε¬ 
τών, σχεδίων και προδιαγραφών, κατ'εντολή του αναθέ- 
τοντος το έργο, της εκτέλεσης όλων ή συγκεκριμένων 
εργασιών ναυπήγησης, μετασκευής ή επισκευής πλοίου. 
Τα αποτελέσματα υποβάλλονται στον αναθέτοντα το 
έργο, γραπτώς, σταδιακά ή στο σύνολό τους. 

Η παρούσα επίβλεψη δεν συμπεριλαμβάνει την επί¬ 
βλεψη της παραγράφου 1. 

3. Εργασία Τεχνικού Ασφαλείας: είναι η παρακολού¬ 
θηση της εφαρμογής της ισχύουσας νομοθεσίας περί 
της υγιεινής και ασφάλειας των εργαζομένων κατά 
το στάδιο των εκτελούμενων εργασιών, για τις οποί¬ 
ες δίδονται γραπτές οδηγίες, ώστε να εκτελούνται 
με ασφαλή τρόπο, προς αποφυγήν ατυχημάτων. Για 
την εργασία αυτή τηρείται «ειδικό βιβλίο του πλοίου», 
όπου καταγράφονται οι παρατηρήσεις και οι οδηγίες 
του Τεχνικού Ασφαλείας, που προσυπογράφονται από 
τους υπεύθυνους του έργου, προς γνώση και άμεση 
συμμόρφωση. 


Αρθρο 12 

Αμοιβή εκπόνησης μελετών και συναφών εργασιών 

Η αμοιβή των προβλεπομένων από το παρόν μελετών 
και εργασιών καθορίζεται με την υπουργική απόφαση 
της παραγράφου 7 του άρθρου 4 του ν. 3316/2005. 

Άρθρο 13 
Έναρξη ισχύος 

Οι διατάξεις του παρόντος αρχίζουν να ισχύουν ένα 
μήνα μετά τη δημοσίευσή τους στην Εφημερίδα της 
Κυβέρνησης. 

Στον Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 18 Σεπτεμβρίου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΥΦΥΠ. ΑΝΑΠΤΥΞΗΣ 

ΕΥΑΓΓ. - ΒΑΣ. ΜΕΪΜΑΡΑΚΗΣ ΙΩΑΝΝΗΣ ΜΠΟΥΓΑΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΕΜΠΟΡΙΚΗΣ ΝΑΥΤΙΛΙΑΣ, 

ΚΑΙ ΔΗΜΟΣΙΩΝ ΕΡΓΩΝ ΑΙΓΑΙΟΥ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

ΓΕΩΡΓΙΟΣ ΣΟΥΦΛΙΑΣ ΑΝΑΣΤΑΣΗΣ ΠΑΠΑΛΗΓΟΥΡΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-Γοπι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 - ίπΙβΓηβΙ; ΙιΙΙρ://νννννν.θ1.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 < ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.; 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ://νννννν.θ1.οΐΓ - θ-γπθΜ: ννθΙ)Γη35ΐθΓ.θΙ@θΙ.(|Γ 

* Ο 1 00 1832409090008* 



Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 
































